laion/Wikipedia-Exotic huggingface dataset:
למור (סוג)

למור (שם מדעי: Eulemur), הוא סוג פרימטים ממשפחת הלמוריים החיים באי מדגסקר. אורך למורים אלה 30–50 ס"מ ומשקלם 2–4 ק"ג. הם בעלי חוטם שחור מוארך ועיניים זהובות גדולות. הם שעירים ובעלי זנב ארוך והם יודעים לקפץ במהירות בין הענפים. הם יכולים לקפץ גם על הקרקע. צבע הפרווה משתנה מאדום אצל המין למור אדום לחום אצל המין למור חום. חלק מהמינים חיים ביערות גשם ואילו אחרים חיים ביערות יבשים. תקופת ההיריון היא עד 125 יום ובסיומה נולדים עד 2 צאצאים ותוחלת החיים של המינים בטבע היא עד 18 שנה אך בשבי תוחלת החיים ארוכה יותר. המינים בסוג נמצאים בסכנת הכחדה עקב בירוא יערות נרחב באי מדגסקר וציד. תזונתם צמחונית כמעט לגמרי ומבוססת על פירות, עלים ופירות. בשבי הם יאכלו גם חרקים. מין למור חום (Eulemur fulvus) מין למור סנפורד (Eulemur sanfordi) מין למור לבן-ראש (Eulemur albifrons) מין למור אדום (Eulemur rufus) מין למור אדום-חזית (Eulemur rufifrons) מין למור חום-צוואר (Eulemur collaris) מין למור אפור-ראש (Eulemur cinereiceps) מין למור שחור (Eulemur macaco) מין למור שחור כחול-עין (Eulemur flavifrons) מין למור מוכתר (Eulemur coronatus) מין למור אדום-בטן (Eulemur rubriventer) מין למור הנמייה (Eulemur mongoz) מדיה וקבצים בנושא למור בוויקישיתוף למור, באתר ITIS (באנגלית) למור, באתר NCBI (באנגלית) למור, באתר Animal Diversity Web (באנגלית) למור, באתר האנציקלופדיה של החיים (באנגלית) למור, באתר GBIF (באנגלית)
עגלת קניונים

עגלות קניונים (באנגלית: Mall Kiosk) הן חנויות המופעלות מדוכן קטן עם גלגלים, או מדוכן קבוע הממוקם בפרוזדורים של מרכזי קניות, נמלי תעופה, אירועי ספורט או חנויות גדולות יותר. לרוב המוכרים בעגלות הקניונים פועלים מאחורי דלפק המקיף אותם מכל הצדדים. בדרך כלל עגלות קניונים מוצבים במיקומים בהם נוטים לעבור במשך היממה קונים פוטנציאלים רבים, ולעיתים רבות הם מתמקדים במכירת מוצרים הפונים לקונים הנוטים לבצע רכישות אימפולסיביות - לדוגמה, צמר גפן מתוק, פופקורן, מיני תבלינים, ועוד. עגלת הקניונים הראשונה בהיסטוריה נפתחה ב-1976 בבוסטון במבנה "Faneuil Hall". Hudson, Matthew. "Retail or Mall Kiosk - Retailing Storefront Alternatives". Thebalance.com. נבדק ב-2017-11-15. "A La Cart: A brief history of the mall kiosk". Thebigmoney.com. נבדק ב-2017-11-15. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
ראש ממשלת ברוניי

ראש ממשלת ברוניי (במלאית: Perdana Menteri Negara Brunei Darussalam) הוא תפקיד מרכזי בממשלת ברוניי, אשר ממולא על ידי הסולטאן של ברוניי, שהוא גם ראש המדינה. בדומה לראש הממשלה, הסולטאן יאנג די-פרטואן הוא הראש של שני משרדי הממשלה והמועצה המחוקקת של ברוניי. המשרה נחנכה ברגע שברוניי הכריזה על עצמאותה מן האימפריה הבריטית בשנת 1984, ומאז ועד כה בתפקיד מכהן חסן אל-בולקיה, סולטאן ברוניי. משרד ראש הממשלה של ברוניי ממוקם ליד ארמון אדינבורו של ברוניי בשדה התעופה לאמה, ברקאס, מזרח בנדר סרי בגאוואן. אתר האינטרנט הרשמי של ראש ממשלת ברוניי (באנגלית) אתר האינטרנט הרשמי של ראש ממשלת ברוניי (במלאית) ראש ממשלת ברוניי, ברשת החברתית פייסבוק ראש ממשלת ברוניי, ברשת החברתית אינסטגרם [1], באתר הרשמי של משרד ראש הממשלה של Brunei Darussalam
הפרס לזכר אירווינג תלברג

הפרס לזכר אירווינג תלברג (באנגלית: Irving G. Thalberg Memorial Award) הוא פרס אוסקר הניתן מטעם האקדמיה האמריקאית לקולנוע ל"מפיקים יצירתיים, אשר עבודותיהם משקפות איכות גבוהה של הפקת סרטים". הפרס נקרא על שמו של מפיק הסרטים האמריקאי אירווינג תלברג אשר עמד בראש מחלקת ההפקות של חברת מטרו גולדווין מאייר מאז הקמתה בשנת 1924 ועד מותו בשנת 1936. הפרס הוענק לראשונה בטקס האוסקר העשירי, בשנת 1938, בו הוענקו פרסים לסרטי שנת 1937. עד שנת 2008 הוצג הפרס במהלך טקס חלוקת פרסי האוסקר, והחל מ-2009 הוא מוענק בטקס פרסי הנאמנים ("Governors Awards") בו מחולקים גם פרס אוסקר לשם כבוד ופרס ז'אן הרשולט לפעילות הומניטרית. בשנים הראשונות לחלוקת הפרס לא הייתה הגבלה למספר הזכיות בו, אך בשנת 1962 קבעה מועצת האקדמיה כי החל מאותה שנה לא יוכל אדם לזכות בפרס הזיכרון יותר מפעם אחת. בשונה מפסלון האוסקר המוכר, צורת פסלון פרס הזיכרון היא בדמות ראשו של תלברג. אתר האינטרנט הרשמי של הפרס לזכר אירווינג תלברג (באנגלית) האקדמיה האמריקאית לקולנוע, האתר הרשמי אתר טקס האוסקר פרס אוסקר במסד הנתונים IMDb אודות הפרס, באתר האקדמיה האמריקאית לקולנוע
למור במבוק ענק

למור במבוק ענק (שם מדעי: Prolemur simus) הוא מין של פרימט ממשפחת הלמוריים הקרוב לסוג למור במבוק אך יחיד בסוגו. הוא חי רק במזרח מדגסקר ומצוי בסכנת הכחדה חמורה. למור במבוק ענק גדול יותר מלמורי הבמבוק (ומכאן שמו) ושוקל עד 2.5 עד 5 ק"ג ואורכו 40-48 ס"מ. הפרווה אפורה-חומה עם ראש זהוב. הפנים שחורות עם לחיים חומות. זנבו עבה מאוד. למור זה חי רק בכמה חלקים במזרח מדגסקר ביערות הגשם. הוא שוכן עצים המסוגל לקפץ במהירות ביניהם וכך להתחמק מטורפים כמו הפוסה וכמה עופות דורסים. תזונתו מורכבת מפירות, פטריות ועלים. למור זה נדיר מאוד עקב שריפות לצורך חקלאות, מרעה לא מבוקר, ציד למסחר ואזור חיות קטן מאוד. מדיה וקבצים בנושא למור במבוק ענק בוויקישיתוף למור במבוק ענק, באתר ITIS (באנגלית) למור במבוק ענק, באתר NCBI (באנגלית) למור במבוק ענק, באתר Animal Diversity Web (באנגלית) למור במבוק ענק, בבסיס הנתונים ARKive (באנגלית) למור במבוק ענק, באתר GBIF (באנגלית) למור במבוק ענק באתר הרשימה האדומה של IUCN
פנסיון

פֶּנְסְיוֹן הוא סוג של בית הארחה או חדר נופש. המונח מצוי בשימוש בעיקר בארצות אירופה היבשתית, וכן באזורים בצפון אפריקה ובמזרח התיכון (לרבות ישראל) אשר קלטו אוכלוסייה אירופית, ובמדינות מסוימות באמריקה הדרומית (כגון ברזיל ופרגוואי) ובמזרח ודרום-מזרח אסיה (קוריאה הדרומית, יפן והפיליפינים). בניגוד לאירוח מסוג bed and breakfast‏ (B&B), פנסיונים על פי רוב מציעים לא רק ארוחת בוקר אלא גם ארוחת צהריים וארוחת ערב ולעיתים אף ארוחת מנחה. במקום לשלם בנפרד עבור החדר ועבור כל ארוחה, האורחים משלמים תשלום אחד עבור לינה וארוחות בוקר, צהריים וערב ("פנסיון מלא"; באנגלית: full board) או עבור לינה וארוחות בוקר וערב בלבד ("חצי פנסיון"; half board או demi-pension). דוגמאות לפנסיונים היסטוריים בישראל: פנסיון שמידט, פנסיון דורה שוורץ. בישראל מקובל המונח פנסיון לכלבים ביחס לאתרים המיועדים לאירוח כלבים. בית הבראה בעבר שימש בעברית המונח "פנסיון" (או "פנסיונָט"), לצד "אינטרנָט", גם בהוראת אכסניה לתלמידים, דהיינו פנימייה.
זברת ברצ'ל

זברת ברצ'ל (שם מדעי: Equus quagga burchellii) היא תת-מין של זברה מצויה שבמשפחת הסוסיים והיא הנפוצה בתת-המינים של הזברה. את שמה קיבלה מהחוקר "ויליאם ברצ'ל" (William John Burchell). לזברה זו פסים עבים על ירכה וגבה ולפעמים יש לה פסים אפורים בין השחור-לבן. שני הזוויגים דומים זה לזה, אך הזכרים תוקפניים יותר. תפוצת זברה זו מבוצואנה עד לנמיביה ולצפון דרום אפריקה. היא שוכנת סוואנות רחבות ולעיתים גם אזורים יבשים יותר ואף מדבריות ולהקות של זברות עושות את המרחק היבשתי הגדול ביותר ביבשת אפריקה, של 160 ק"מ מנהר קואנדו (Cuando) שבנמיביה לפארק נקסאי פאן (Nxai Pan) שבבוצואנה. הזברות רועות יחדיו וניזונות מהחלקים העליונים של הצמחייה. כך היא יכולה לאכול יחד עם אנטילופות כמו הגנו והדלגן הלועסים חלקים נמוכים יותר. העדרים המשותפים עוזרים לעדרים להתמודד עם טורפים כאשר עיניים רבות יותר מבחינות בו. ואולם פרטים קטנים או חלשים נטרפים על ידי אריות או צבועים. מדיה וקבצים בנושא זברת ברצ'ל בוויקישיתוף זברת ברצ'ל, באתר ITIS (באנגלית) זברת ברצ'ל, באתר NCBI (באנגלית) זברת ברצ'ל, באתר האנציקלופדיה של החיים (באנגלית) זברת ברצ'ל, באתר GBIF (באנגלית)
רוי קלארק

רויסטון (רוי) קלארק, OBE (באנגלית: Royston (Roy) Clarke; נולד ב-28 בינואר 1930) הוא תסריטאי אנגלי המוכר בעיקר מקומדיות המצבים שכתב "בערוב ימי היין", "מה יגידו השכנים?", "Open All Hours" וסדרת ההמשך "Still Open All Hours". קלארק נולד באוסטרפילד בווסט ריידינג שביורקשייר. לפני שהתחיל להתפרנס מכתיבה הוא היה מורה, שוטר, נהג מונית, סוכן מכירות וגם חייל ב-Royal Corps of Signals בצבא הבריטי. קלארק היה הכותב היחיד של הסדרה הקומית "בערוב ימי היין". בשיאה צפו בה יותר מ-18 מיליון צופים. במשך השנים השתתפו בסדרה בתפקידים ראשיים ביל אוון, פיטר סאליס, בריאן ויילד, קאתי סטאף ודיים ת'ורה הירד. קלארק לא היה שותף לבחירת השחקנים, אבל את הדמות של קלג כתב במיוחד עבור סאליס. בנוסף כתב קלארק פריקוול ל"בערוב ימי היין" בשם "ראשית ימי היין". עוד כתב קלארק תסריטים לסיטקומים "The Misfit" בכיכובו של רונלד פרייזר; "Open All Hours" בכיכובם של רוני בארקר ודייוויד ג'ייסון; "מה יגידו השכנים?" בכיכובה של פטרישה ראוטלדג'; והסדרה "Ain't Misbehavin". קלארק יצר וכתב דרמת פנטזיה בשם "The Wanderer" בכיכובו של בריאן בראון עבור ערוץ Sky One. ב-1974 יצר את הסיטקום "Oh No, It's Selwyn Froggitt!" וכתב את פרק הפיילוט. אבל את שאר הסדרה כתב אלן פלייטר. לקולנוע כתב קלארק את התסריט לסרט "Hawks" משנת 1988. עוד כתב את התסריט לסרט הטלוויזיה "A Foreign Field" מ-1993. ב-2003 עיבד קלארק את "בערוב ימי היין" למחזה בשם "The Moonbather" שהוצג לראשונה ב-"Scunthorpe Little Theatre Club". ב-1994 הוענק לקלארק תואר קצין מסדר האימפריה הבריטית (OBE) על תרומתו לקומדיה הבריטית. ב-2010 זכה בפרס על מפעל חיים במסגרת פרסי הקומדיה הבריטית (British Comedy Awards). ב-2013 החיה קלארק את הסדרה "Open All Hours" ויצר סדרת המשך בשם "Still Open All Hours" בכיכובו של דייוויד ג'ייסון. עד 2017 שודרו שלוש עונות של הסדרה. ב-2016 יצר קלארק פריקוול לסדרה "מה יגידו השכנים?" בשם "הייסינת' הצעירה". הפרק היחיד בסדרה שודר ב-2 בספטמבר 2016 בערוץ BBC One. קלארק מתגורר באזור הכפרי בגול שבמזרח יורקשייר. תקופה מסוימת הוא היה הבעלים של הבית "הורטון ראונדס" בנורת'המפטונשייר שתכנן האדריכל ארתור איי ג'יי מרשמן. (1970–1971) The Misfit בערוב ימי היין (1973–2010) (1975) The Growing Pains of PC Penrose (1973, 1976–1985) Open All Hours רוזי (1977–1981) פוטר (1979–1983) (1984) The Magnificent Evans (1985) Mann's Best Friends (1986) The Clairvoyant (1987) Pulaski ראשית ימי היין (1988–1989) מה יגידו השכנים? (1990–1995) (1994) The Wanderer (1994–1995) Ain't Misbehavin' עדיין פתוח ברציפות (2013–) Still Open All Hours (2016) Young Hyacinth רוי קלארק, במסד הנתונים הקולנועיים IMDb (באנגלית) Roy Clark at screenonline. Retrieved 25 January 2015 Roy Clarke Interview at Mirror News. Retrieved 26 January 2015 Radio Times guide to film 2016. London: Radio Times. 2015. p. 552. ISBN 9780992936426. "Roy Clarke (1930-)". BFI Screenline. נבדק ב-5 ביוני 2016. {{cite web}}: (עזרה) "Little Theatre Club Chronology". Scunthorpe Little Theatre Club. אורכב מ-המקור ב-2016-03-03. נבדק ב-23 ביולי 2007. {{cite web}}: (עזרה) "Still Open All Hours commissioned for full series". BBC News. 30 בינואר 2014. נבדק ב-31 בינואר 2014. {{cite news}}: (עזרה) "BBC commissions full series of Still Open All Hours". The Guardian. 30 בינואר 2014. נבדק ב-31 בינואר 2014. {{cite news}}: (עזרה) "Young Hyacinth". BBC Media Centre. 17 באוגוסט 2016. נבדק ב-22 באוגוסט 2016. {{cite web}}: (עזרה)
ריילי MPH

רייליי MPH (באנגלית: Riley MPH) היא מכונית ספורט, רודסטר, 2 מושבים, אשר יוצרה על ידי יצרנית כלי הרכב הבריטית "Riley Motor" ביו השנים 1934–1935. סך הכול יוצרו כ-15 יחידות. מחיר היחידה בהשקה עמד על 550 לירות שטרלינג. דגם הEAM Nuvolari S1 בתצורת רודסטר מתוצרת יצרן הרכב הגרמני Edelsbrunner Automobile München (אנ') יוצר בשנת 1990 על פי דגם ה"רילאי MPH". 1400 1600 1700 ריילי MPH ריילי MPH, שנת 1934 ריילי MPH ריילי MPH ריילי MPH ריילי MPH ריילי MPH ריילי MPH לוגו ריילי MPH ריילי 1.5 ריילי 12/6 ריילי 12/4 ריילי MPH (conceptcarz.com/vehicle/z14242/Riley-MPH) מדיה וקבצים בנושא ריילי MPH בוויקישיתוף ריילי MPH (4:54 דקות), יו-טיוב ריילי MPH (1:11 דקות), יו-טיוב דגמי מכוניות ריילי MPH rileyrob.co.uk/specs ריילי MPH classiccars.co.uk/cars/riley/mph היצרןEdelsbrunner Automobile München motor-car.net/german/item דגם "EAM Nuvolari S1" allcarindex.com/auto-car-model/Germany-EAM-Nuvolari-S1 דגם "EAM Nuvolari S1" revolvy.com/main/index
אמרסון מננגגואה

אמרסון דמבודזו מננגגואה (Emmerson Dambudzo Mnangagwa; נולד ב-15 בספטמבר 1942) הוא פוליטיקאי מזימבבואה המכהן כנשיאה הנוכחי של זימבבואה. מננגגואה משמש גם כיושב ראש מפלגת השלטון ZANU - האיחוד האפריקאי הלאומי של זימבבואה. הוא מונה לנשיא לאחר ההפיכה נגד שלטונו של הנשיא רוברט מוגאבה. קודם לכן, שימש כסגנו של נשיא זימבבואה מ-2014 עד 19 בנובמבר 2017. בחירתו עוררה תקוות רבות לרפורמות במדינה אך תוך זמן קצר הן התבדו. ב-6 בנובמבר 2017 הודח מננגגואה מתפקידו כסגן הנשיא על ידי רוברט מוגאבה, בטענה שקשר קשר נגד הממשלה, על רקע מחלוקות קשות עם אשת הנשיא, גרייס, אשר תכננה להשתלט בעצמה על הנהגת המדינה לאחר שלטונו של בעלה הישיש (93). ב-19 בנובמבר 2017 מונה מננגגואה על ידי חברי מפלגת השלטון "ZANU-PF" להחליף את מוגאבה, לאחר שהאחרון הודח מראשות מפלגתו יחד עם אשתו, שסומנה כממלאת מקומו. ב-23 ביוני 2018 ניצל מניסיון התנקשות, כחודש לפני הבחירות לנשיאות במדינה. מדיה וקבצים בנושא אמרסון מננגגואה בוויקישיתוף אמרסון מננגגואה, ברשת החברתית פייסבוק אמרסון מננגגואה, ברשת החברתית אקס (טוויטר) רויטרס, הנשיא רוברט מוגאבה ואשתו הודחו ממפלגת השלטון בזימבבואה, באתר הארץ, 19 בנובמבר 2017 סוכנויות הידיעות, פיצוץ בעצרת הבחירות: הנשיא ניצל מהתנקשות, באתר ynet, 23 ביוני 2018
רודולף השני (פירושונים)

האם התכוונתם ל... רודולף השני, קיסר האימפריה הרומית הקדושה (1552–1612) - קיסר האימפריה הרומית הקדושה, מלך בוהמיה ומלך הונגריה רודולף השני, רוזן הפלטינט שעל הריין (1306–1353) - דוכס בוואריה ורוזן הפלטינט שעל הריין רודולף השני, רוזן הבסבורג (? - 1232) - רוזן הבסבורג רודולף
רוב רוי (סרט)

רוב רוי (באנגלית: Rob Roy) הוא סרט הרפתקאות אמריקאי משנת 1995, בבימויו של מייקל קייטון-ג'ונס, עם ליאם ניסן ג'סיקה לאנג וטים רות' בתפקידים הראשוניים. העלילה מתבססת על דמותו של רוברט רוי מקגרגור המכונה רוב רוי או רוברט האדום על שם צבע שערו, גיבור עממי סקוטי מהמאה ה-18 שנלחם במעמד האצילי והמנצל לטובת בני עמו העניים ומכובד בסקוטלנד כרובין הוד של הסקוטים. על רוב רוי נעשה סרט אילם ב-1922 וסרט נוסף ב-1953 בשם רוב רוי, הנווד מההיילנד, עם ריצ'רד טוד וגליניס ג'ונס. טים רות' זכה בפרס באפט"א עבור השחקן הטוב ביותר בתפקיד משנה. הוא היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע. השנה 1713, רוברט רוי מקגרגור עומד בראש שבט מקגרגור בהיילנדס בסקוטלנד. הוא דואג לאנשיו ומתפרנס מתפיסת גונבי בקר השייך למרקיז של מונטרוז (ג'ון הרט) תמורת דמי חסות. בתחילת הסרט הוא עוקב אחרי הגנבים והורג את מנהיגם סיבאלד (דייוויד היימן). ארצ'יבלד קנינגהם (טים רות') מגיע מלונדון ומתארח אצל המרקיז של מונטרוז. הוא שומע כי המרקיז הסכים להלוות למקרגור 1000 פאונדס לקניית עדר בקר ולסחור בו. ביחד עם מנהל עסקיו של המרקיז, קילרן, (בריאן קוקס) הוא מתכנן לשדוד את הכסף. מקגרגור שולח את נאמנו, אלן מקדונלד (אריק סטולץ) לקבל את שטר ההלוואה מקילרן אך זה נותן לו במקום זה שק מטבעות ובדרך חזרה רוצח אותו קנינגהם ומטביע את גופתו באגם. מונטרוז דורש ממקגרגור את הכסף אבל מציע לו כי יוותר על החוב אם יעיד כי יריבו הדוכס מארגייל שייך ליעקוביטים. מקגרגור מסרב ונמלט. המרקיז מכריז עליו כמבוקש ומורה לקנינגהם להביא אותו אליו חי. מקגרגור בורח להרים אך קנינגהם וחייליו מגיעים לביתו וקנינגהם תוקף את מרי מקגרגור אשתו של רוברט (ג'סיקה לאנג) ואונס אותה. החיילים שורפים את הבתים והורסים את המשק. למקגרגור נודע על שוד כספו על ידי קילרן וקנינגהם. הוא חוטף את קילרן שלבסוף מחוסל וממשיך בעזרת אנשיו לפגוע ברכושו של המרקיז. לבסוף נתפס מקגרגור על ידי חייליו של קנינגהם, נקשר לחבל ונגרר עד לפגישתו עם המרקיז. לפני הוצאתו להורג הוא מצליח להימלט כשהוא קופץ לנהר סוער ומתחבא בתוך נבלה של פר. מרי מקגרגור מגלה לדוכס ארגייל כי בעלה סירב להעיד עליו עדות שקר. הדוכס מגיע להסכם עם מונטרוז כי העניין ייגמר בדו-קרב בין מקגרגור וקנינגהם. אם מקרגור ינצח המרקיז יוותר על החוב ואם הוא יפסיד הדוכס ישלם זאת למרקיז. מקרגרור וקנינגהם מסכימים כי הקרב יהיה ללא חמלה. קנינגהם המאומן והמנוסה מצליח לפצוע את מקגרגור מספר פעמים ונראה שהקרב אבוד אבל ברגע האחרון תופס מקרגור את החרב של קנינגהם ביד אחת ובשנייה הוא מנחית עליו בחרבו מכת מוות. בסיום חוזר מקגרגור למשפחתו ואנשיו. הוא מחבק את מרי למרות שהוא יודע שהיא נושאת ברחמה את צאצאו של קנינגהם. אתר האינטרנט הרשמי של רוב רוי "רוב רוי", במסד הנתונים הקולנועיים IMDb (באנגלית) "רוב רוי", באתר נטפליקס "רוב רוי", באתר AllMovie (באנגלית) "רוב רוי", באתר Rotten Tomatoes (באנגלית) "רוב רוי", באתר Box Office Mojo (באנגלית) "רוב רוי", באתר Metacritic (באנגלית) "רוב רוי", באתר אידיבי "רוב רוי", באתר Hulu סרטים (באנגלית) "רוב רוי", במסד הנתונים הקולנועיים KinoPoisk (ברוסית) קדימון לסרט רוב רוי, באתר יוטיוב
רודולף הראשון

האם התכוונתם ל... רודולף הראשון, מלך גרמניה (1218–1291) - מייסד שושלת הבסבורג בשלטון גרמניה רודולף הראשון, דוכס בוואריה (1274–1319) - דוכס בוואריה ורוזן הפלטינט שעל הריין רודולף הראשון, מלך בוהמיה (1282–1307) - מלך בוהמיה, מלך פולין ודוכס אוסטריה ושטיריה רודולף
TVR טמורה

TVR טמורה (באנגלית: TVR Tamora) היא מכונית רודסטר שיוצרה על ידי TVR הבריטית בין השנים 2002–2006. לטמורה מנוע 6 צילינדרים מסוג "TVR Speed Six engine" והיא מאיצה מעמידה למאה קמ"ש ב-4.2 שניות. המכונית נקראה על שם דמות ממחזה "טיטוס אנדרוניקוס" של ויליאם שייקספיר. כנהוג במכוניות מתורצת TVR המכונית לא הייתה מצוידת במערכת ABS ובקרת שיוט והתווסף הגה כוח. מכירות הדגם לא ענו לציפיות בעיקר עקב המחיר הגבוה ורמת אמינות נמוכה. בסך הכול נמכרו נמכרו כמה מאות יחידות. דגם TVR טמורה דגם TVR טמורה - מבט לתא הנהג דגם TVR טמורה - מבט לתוך הרכב מדיה וקבצים בנושא TVR טמורה בוויקישיתוף דגם TVR טמורה (5:41 דקות), יו-טיוב דגם TVR טמורה (5:07 דקות), יו-טיוב תמונות מכוניות הספורט TVR טמורה דגם TVR טמורה דגם "TVR טמורה https://www.tvr-car-club.co.uk/tvr-tamora.html
יצחק סמואל

האם התכוונתם ל... יצחק סמואל (פרופסור) – פרופסור אמריטוס ישראלי ומרצה בתחום הסוציולוגיה הארגונית יצחק סמואל (רב) – רבה הראשי של אוסלו, בירת נורווגיה, וממנהיגי תנועת המזרחי במדינה
רוס 128 b

רוס 128 b הוא כוכב לכת חוץ-שמשי, כנראה סלעי, הנמצא בחלקו הפנימי של האזור הישיב במערכת הכוכבים של רוס 128. רוס 128 b מרוחק כ-11 שנות אור ממערכת השמש. זהו כוכב לכת דמוי ארץ, אשר היה בעת גילויו השני בקרבתו למערכת השמש (אחרי פרוקסימה קנטאורי b, עד גילוי כוכב ברנרד b). רוס 128 b משלים את הקפת הכוכב שלו כל 9.8 ימים לערך ובמרחק של כשמונה מיליון קילומטרים (לעומת כ-150 מיליון ק"מ אצל כדור הארץ), אבל הטמפרטורה המשוערת בו היא כ-280 מעלות קלווין (כ-7° צלזיוס) כיוון שהוא סובב כוכב הוא מסוג ננס אדום ולכן הקרינה אשר קרינתו חלשה מקרינת השמש. מסתו המשוערת של כוכב הלכת גדולה ב-35% ממסת כדור הארץ וכמות האנרגיה שהוא מקבל מרוס 128 גדולה ב-38% מכמות האנרגיה שמגיעה לכדור הארץ מהשמש. כמו כן, לדברי החוקרים, אין לרוס 128 כמעט התפרצויות שמש סוערות, דבר המגדיל את הסיכוי לקיומם של חיים עליו. מדיה וקבצים בנושא רוס 128 b בוויקישיתוף עודד כרמלי, התגלה תאום כדור הארץ 2 והוא הולך ומתקרב, באתר של סוכנות החלל הישראלית, 15 בנובמבר 2017 רוס 128 b, בבסיס הנתונים SIMBAD לגרמי שמיים אסטרונומיים אבי בליזובסקי, ‏אסטרונומים גילו כוכב לכת בגודל של כדור הארץ במרחק 11 שנות אור, באתר "הידען", 20 בנובמבר 2017 איתי נבו, מכון דוידסון לחינוך מדעי, 11 שנות אור מאיתנו: התגלה כוכב לכת תאום-ארץ, באתר ynet, 15 בנובמבר 2017 X. Bonfils, N. Astudillo-Defru, R. Díaz, J. M. Almenara, T. Forveille, F. Bouchy, X. Delfosse, C. Lovis, M. Mayor, F. Murgas, F. Pepe, N. C. Santos, D. Ségransan, S. Udry & A. Wünsche: A temperate exo-Earth around a quiet M dwarf at 3.4 parsecs, Astronomy & Astrophysics, Accepted: 26 October 2017
מורז'ובץ

מורז'ובץ (ברוסית: Остров Моржовец) הוא אי בגבולו הדרומי של ים ברנץ. הוא ממוקם במפרץ מזן בכניסה לים הלבן, כך שהוא מפריד בין ים ברנץ לים הלבן. האי שוכן כ-23.3 ק"מ מאדמת רוסיה. מורז'ובץ ממוקם כמה ק"מ מצפון לחוג הארקטי. שטחו של האי הוא כ-110 קמ"ר. האזור שבו האי ממוקם משויך למחוז ארכנגלסק ברוסיה, אך הוא מנוהל בידי מחוז מזנסקי.  באי כמעט ואין גבעות והרים והוא מכוסה ברובו בדשא, בעיקר מסוג טונדרה. באי יש אגמים רבים, שכהגדול מביניהם הוא אגם מורז'ובץ. באי ישנה התיישבות קטנה של 12 אנשים, אשר תפקידם הוא לתפעל את המגדלור והתחנה המטראולוגית. פעם, הפומורים—האוכלוסייה שחייתה לאורך מפרץ מזן, הייתה דגה לאורך החופים של אותו מפרץ. באם היה חל שינוי פתאומי של מזג האוויר הם היו נסחפים לכיוון ים ברנץ, כך שהאי היה המוצא האחרון של הדייגים לפני שהם היו נסחפים לים הגדול.  אביו של איש האשכולות הרוסי מיכאיל לומונוסוב, וסילי לומנוסוב, מת מטביעה בים וגופתו נמצאה על האי. דייגים פומורים בנו כנסייה על האי, אשר לא שרדה. B. Wwedenski et al. Bolschaja sowetskaja enziklopedija: Tom 28. Isd-wo Bolschaja sowetskaja enziklopedija, Moscow 1954, p. 302 (ברוסית) G. Gilbo Sprawotschnik po istorii geografitscheskich naswani na pobereschje SSSR. Ministerstwo oborony Soiusa SSR, Glaw. upr. nawigazii i okeanografii, 1985, pp. 217–218. (ברוסית) מדיה וקבצים בנושא מורז'ובץ בוויקישיתוף "עותק בארכיון" Зацепились за Моржовец (ברוסית). Russian Geographic Society. אורכב מ-המקור ב-2011-03-21. נבדק ב-5 באוגוסט 2011. {{cite web}}: (עזרה)
פיוס אוגוסט, דוכס בבוואריה

פיוס אוגוסט, דוכס בבוואריה (בגרמנית: Herzog Pius August in Bayern; 1 באוגוסט 1786 - 3 באוגוסט 1837), היה דוכס בווארי מבית ויטלסבאך אשר היה סבה של אליזבת, נסיכת בוואריה ("סיסי"), וסבא רבא של אליזבת מבוואריה, מלכת הבלגים. פיוס אוגוסט נולד בלנדסהוט שבנסיכות הבוחר מבוואריה ב-1 באוגוסט 1786, לוילהלם, דוכס בבוואריה ומריה אנה מצווייבריקן-בירקנפלד, בתם של פרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך. בצעירותו התגייס פיוס אוגוסט לצבא הבווארי, ומאוחר יותר מונה למפקד רגימנט הרגלים הבווארי ה-8 בביירוית, והועלה לדרגת גנרל מיור. ב-26 במאי 1807 התחתן פיוס אוגוסט בבריסל עם אמלי לואיזה, נסיכת ארנברג, בתם של לודוויג מריה, דוכס ארנברג ומארי אדלייד ז'ולי דה מאלי, ממנה נולד לו בן אחד: מקסימיליאן יוזף, דוכס בבוואריה (1808-1888), התחתן עם לודוביקה, נסיכת בוואריה. פיוס אוגוסט ואשתו לא כל כך התעניינו בחינוך ילדם מקסימיליאן, והוא חונך בעיקר על ידי סבו וילהלם, דוכס בבוואריה. פיוס אוגוסט אהב לטייל ברחבי העולם, ובשנת 1815 קיבל תואר חבר כבוד של האקדמיה הבווארית למדעים. ב-3 באוגוסט 1837 מת פיוס אוגוסט בביירוית, שבה חי רוב ימיו. מדיה וקבצים בנושא פיוס אוגוסט, דוכס בבוואריה בוויקישיתוף פיוס אוגוסט, דוכס בבוואריה פיוס אוגוסט, דוכס בבוואריה, באתר "Find a Grave" (באנגלית)
בנדיני 1300

בנדיני 1300 (באיטלקית: Bandini 1300) היא מכונית מרוץ מבית בנדיני שיוצרה בפורלי שבאיטליה, בשנת 1980. לבנדיני 1300 היה גג פתוח, 2 מושבי נוסעים, מרכב מפיברגלס ומנוע אחורי. בשנת 1980 נבחרה "בנדיני 1300" כמדורגת מספר 39, בין 100 המכוניות הטובות בעולם. מלפנים מלמעלה מאחור המנוע בנדיני 1300 (newspaperslibrary.org/articles) מדיה וקבצים בנושא בנדיני 1300 בוויקישיתוף בנדיני 1300 במרוץ מכוניותv8blog1972.wordpress.com/tag/bandini-1300 בנדיני 1300automobilebusinesse מכוניות בנדיני - היסטוריה italiantribune.com/part-7-the-tiny-jewels-of-forli-bandini-automobili דרוג בנדיני 1300100 of the Best Cars from the 1980
אמלי לואיזה, נסיכת ארנברג

אמלי לואיזה, נסיכת ארנברג (בגרמנית: Amalie Luise von Arenberg; 10 באפריל 1789 - 4 באפריל 1823), הייתה נסיכה גרמנית, אשר הייתה סבתה של אליזבת, נסיכת בוואריה ("סיסי"), וסבתא רבתא של אליזבת מבוואריה, מלכת הבלגים. אמלי לואיזה נולדה בבריסל שבארצות השפלה האוסטריות ב-10 באפריל 1789, ללודוויג מריה, דוכס ארנברג ולמארי אדלייד ז'ולי דה מאלי, בתם של לואי ז'וזף דה מאלי, מרקיז נסל ואדלייד ז'ולי ד'אוטפור. ב-26 במאי 1807 התחתנה אמלי לואיזה בבריסל עם פיוס אוגוסט, דוכס בבוואריה, ממנו נולד לה בן אחד: מקסימיליאן יוזף, דוכס בבוואריה (1808-1888), התחתן עם לודוביקה, נסיכת בוואריה. בשנת 1817 שלחה אמלי לואיזה את בנה למינכן, שם גדל וחונך בבית דודו מקסימיליאן הראשון יוזף, מלך בוואריה, ולא ראתה אותו עד לשנת 1820. בשנת 1823 ערכה אמלי לואיזה ביקור שני במינכן, וזמן קצר לאחר חזרתה לביתה מתה ב-4 באפריל. מדיה וקבצים בנושא אמלי לואיזה, נסיכת ארנברג בוויקישיתוף אמלי לואיזה, נסיכת ארנברג אמלי לואיזה, נסיכת ארנברג, באתר "Find a Grave" (באנגלית)
אוגוסטה, נסיכת בוואריה (1875–1964)

אוגוסטה, נסיכת בוואריה (בגרמנית: Auguste von Bayern;‏ 28 באפריל 1875 - 25 ביוני 1964), הייתה נכדתו של פרנץ יוזף, קיסר אוסטריה ואשתו של יוזף אוגוסט, ארכידוכס אוסטריה. אוגוסטה נולדה במינכן ב-28 באפריל 1875, ללאופולד, נסיך בוואריה ולגיזלה, ארכידוכסית אוסטריה, בתם של פרנץ יוזף, קיסר אוסטריה ואליזבת, נסיכת בוואריה. ב-15 במאי 1893 התחתנה אוגוסטה עם יוזף אוגוסט, ארכידוכס אוסטריה, ממנו נולדו לה 6 ילדים. במהלך מלחמת העולם הראשונה שירתה אוגוסטה כאחות בבית חולים צבאי, בעוד בעלה שהועלה במהלך המלחמה לדרגת גנרלפלדמרשל, כיהן בתפקידים בכירים בחזית האיטלקית. בשנת 1918 הקימה אוגוסטה ארגון שקרא לנשות האצולה לתרום את תכשיטי הזהב שלהם, למען המאמץ המלחמתי של האימפריה האוסטרו-הונגרית. לאחר המלחמה התיישבו בני המשפחה בהונגריה, ואוגוסטה עמדה בנשיאות כמה ארגוני הצדקה. בשנת 1944 ברחו אוגוסטה ומשפחתה מהונגריה לארצות הברית, ולאחר המלחמה התיישבו ברגנסבורג שבגרמניה המערבית, שם חיה עד מותה ב-25 ביוני 1964. ב-15 במאי 1893 התחתנה אוגוסטה עם יוזף אוגוסט, ארכידוכס אוסטריה, ממנו נולדו לה 6 ילדים: יוזף פרנץ, ארכידוכס אוסטריה (1895–1957) התחתן עם אנה, נסיכת סקסוניה. גיזלה אוגוסטה, ארכידוכסית אוסטריה (1897–1901). סופיה קלמנטינה, ארכידוכסית אוסטריה (1899–1978). לאדיסלאוס לואיטפולד, ארכידוכס אוסטריה (1901–1946). מתיאס יוזף, ארכידוכס אוסטריה (1904–1905). מגדלנה מריה, ארכידוכסית אוסטריה (1909–2000). מדיה וקבצים בנושא אוגוסטה, נסיכת בוואריה בוויקישיתוף אוגוסטה, נסיכת בוואריה, באתר "Find a Grave" (באנגלית)